SURESH RAINA
వన్డే, టీ20ల్లోకి మళ్లీ సురేశ్‌ రైనా పునరాగమనం?
న్యూఢిల్లీ: భారత పరిమిత ఓవర్ల క్రికెట్‌లో తన హి ట్టింగ్‌తో చెరగని ముద్ర వేసిన సురేశ్‌ రైనా దాదాపు రెండేళ్ల తర్వాత మళ్లీ వన్డేల్లోకి పునరాగ మనం చేయనున్నాడా, ప్రస్తుతం జరుగుతున్న పరిణామాలు బట్టి చూస్తే అవుననే సమాధానాలు వినిపిస్తున్నాయి. శ్రీలంక తో ఆగస్టు 20 నుంచి ప్రారంభం కానున్న ఐదు వన్డేలు, ఏకైక టీ20 కోసం సెలెక్టర్లు ఆదివారం జట్టును ప్రకటించను న్నారు. ఈ నేపథ్యంలో ఫిట్‌నెస్‌ నిరూపించు కోవాల్సిందిగా సురేశ్‌ రైనాకు సెలెక్టర్లు సూచిం చినట్లు తెలుస్తోంది. 2015 అక్టోబర్‌లో దక్షిణా ఫ్రికాతో జరిగిన సిరీస్‌లో చివరిసారి రైనా 50 ఓవర్ల మ్యాచ్‌ ఆడాడు. ఈ సిరీస్‌ అనంతరం ఫామ్‌ కోల్పోవడం, దేశ వాళీ మ్యాచ్‌లు ఆడకపోవడంతో అతడ్ని సెలెక్టర్లు పక్కన పెట్టారు. అయితే, ఈ ఏడాది ఫిబ్రవరిలో ఇంగ్లాండ్‌తో జరిగిన టీ20 సిరీస్‌లో రైనాకు అవకాశమిచ్చినా వినియోగించుకోలేక పోయాడు. కానీ,
తాజాగా శ్రీలంక పర్యటనలో ఉన్న కొంతమంది సీనియర్‌ క్రికెటర్లకి విశ్రాంతినివ్వాలనే ఆలోచనలో సెలెక్టర్లు ఉండటతో రైనాకి అవకాశం ఇవ్వనున్నట్లు తెలుస్తోంది. ఇందులో భాగంగా గత వారం రోజులుగా బెంగుళూరులోని నేషనల్‌ క్రికెట్‌ అకాడమీలో ఫిట్‌నెస్‌ టెస్టులకి రైనా హాజరవుతున్నాడు. మాజీ కెప్టెన్‌ మహేంద్రసింగ్‌ ధోనీ ఇటీవల ఫిట్‌నెస్‌ టెస్టులు ముగిశాయంటూ సోషల్‌ మీడియాలో ఒక ఫోటో ఉంచాడు. అందులో రైనా కూడా ఉండటంతో అతని పునరాగమనం వార్త వైరల్‌గా మారింది.